خۆپیشاندانەکانی ٢٠٢١ی ئێران
خۆپیشاندانەکانی ٢٠٢١ی ئێران لەبەر کەمی بەردەوامی ئاو و کوژاندەوەی کارەبا لە تەواوی ئێران، لە چەندین ناوچەی ئێران ڕوویدا. خوپیشاندەران لە ١٥ی تەممووزەوە لە پارێزگاکانی خووزستان، لوڕستان و چەندین پارێزگای تر ھاتنە سەر شەقامەکان و بە کەمی ئاو و قەیران خۆپیشاندانیان ئەنجامدا، بەڵام لە زووترین کاتدا لەگەڵ توندوتیژی پۆلیس و ھێزە ئەمینییەکانەوە ڕووبەڕوو بوو. ئەم خۆپیشاندانەیان بە «سەرھەڵدانی تینووەکان» ناساند.

ئەم خۆپیشاندانە سەرەتا لە ١٥ی تەممووزی ٢٠٢١ لە خووزستان لە خۆپیشاندان بە قەیرانی ئاو دەستیپێکرد، بەڵام زۆر زوو لە پارێزگاکانی تردا بڵاوبۆوە و ڕوخساری سیاسی گرت، خۆپیشاندەران لە شارە جۆراوجۆرەکان خوازیاری لەناوچوونی کۆماری ئیسلامی بوون.

سنوورداری ئینتەرنێت 
لەگەڵ بەردەوامی خۆپیشاندانەکان بۆ شەوی سێیەم، ڕاپۆرتەکان ئاماژە بە بوونی ناڕێکیەک دەکەن لە گەیشتنی بەکارھێنەرانی ئینتەرنێت لە زۆربەی ناوچەکانی پارێزگای خووزستان. ئینتەرنێت بە سەختی تێکدراوە و لە سەرەتای ئێوارەی دوێنێوە ھاووڵاتیان لە زۆربەی شار و ناوچە نائارامەکان تا ئێستا ناتوانن دەست بە ئینتەرنێت بکەن، پسپۆڕانی بواری ئینتەرنێت و تەکنەلۆژیا دەڵێن، سەرەتا خێرایی و بەرینایی دوو تۆڕی ئینتەرنێتی گەورە، ھەمراھی ئەوەڵ و ئێرانسێل لە ناوچە جیاوازەکانی پارێزگای خووزستان، لە سەرەتادا پچڕان و پاشان بە تەواوی پچڕان. لە ڕۆژی حەوتەمی ناڕەزاییەکانی نێتبلاکس تەئکیدی لە بەردەوامی داتەپێرانی گەورەی ئینتەرنێتی مۆبایل کردەوە لە پارێزگای خووزستان. ماڵپەڕی نێتبلاکسی ویلایەتە یەکگرتووەکان چاودێری سنووردارکردنی ئینتەرنێت دەکات لە سەرانسەری جیھاندا.

سەرچاوەکان 

خۆپیشاندانەکانی ٢٠٢١
مێژووی پارێزگای خووزستان
خۆپیشاندانە بەردەوامەکان